Akademický senát

29.02.2016

**Ďalšie podmienky prijímania na štúdium doktorandských**

**študijných programov priestorové plánovanie**

**a odvetvové a prierezové ekonomiky v akademickom roku 2016/2017 na Slovenskej technickej univerzite**

**v Bratislave, Ústave manažmentu**

Predkladá: **prof. Ing. Robert Redhammer, PhD.**

rektor

Vypracoval: **doc. Ing. Daniela Špirková, PhD.**

zástupca riaditeľa pre vzdelávanie ÚM STU

Zdôvodnenie: V zmysle § 9 ods. 1 písm. m) v spojení s § 57 ods. 5 zákona 131/2002 Z. z. o vysokých školách a o zmene a doplnení niektorých zákonov v znení neskorších predpisov je potrebné schválenie materiálu v AS STU. Materiál bol prerokovaný na zasadnutí Vedenia STU dňa 27.1.2016 a na zasadnutí Kolégia rektora STU dňa 10.02.2016.

Návrh uznesenia: Akademický senát STU schvaľuje materiál: Ďalšie podmienky prijímania na štúdium doktorandských študijných programov priestorové plánovanie a odvetvové a prierezové ekonomiky v akademickom roku 2016/2017 na Slovenskej technickej univerzite Bratislave, Ústave manažmentu

1. bez pripomienok
2. s pripomienkami.

**Dôvodová správa**

**Ďalšie podmienky prijímania**

**na štúdium doktorandských študijných programov**

**priestorové plánovanie**

**ŠO 5.1.2 priestorové plánovanie**

**a**

**odvetvové a prierezové ekonomiky**

**ŠO 3.3.11 odvetvové a prierezové ekonomiky**

**v akademickom roku 2016/2017**

**na Slovenskej technickej univerzite v Bratislave, Ústave manažmentu**

Materiál je predkladaný z nasledujúcich dôvodov.

V zmysle § 9 ods. 1 písm. m) zákona č. 131/2002 Z. z. o vysokých školách a o zmene

a doplnení niektorých zákonov v znení neskorších predpisov je potrebné, aby Akademický senát STU schválil Ďalšie podmienky prijímania na štúdium doktorandských študijných programov priestorové plánovanie a odvetvové a prierezové ekonomiky v akademickom roku 2016/2017 na Slovenskej technickej univerzite, Ústave manažmentu.

Slovenská technická univerzita v Bratislave, Ústav manažmentu, ktorý bude uskutočňovať štúdium doktorandských študijných programov priestorové plánovanie v ŠO 5.1.2 priestorové plánovanie a odvetvové a prierezové ekonomiky v ŠO 3.3.11 odvetvové a prierezové ekonomiky v akademickom roku 2016/2017 je podľa § 57 ods. 5 zákona o vysokých školách a o zmene a doplnení niektorých zákonov v znení neskorších predpisov povinná zverejniť najneskôr 2 mesiace pred posledným dňom určeným na podanie prihlášok, ak ide o doktorandský študijný program, termín na podanie prihlášok na štúdium, podmienky prijatia, termín a spôsob overovania ich splnenia, formu a rámcový obsah skúšky a spôsob vyhodnocovania jej výsledkov. Tieto skutočnosti sa musia zverejniť na úradnej výveske Slovenskej technickej univerzity v Bratislave.

**Ďalšie podmienky prijímania**

**na štúdium doktorandských študijných programov**

**priestorové plánovanie**

**ŠO 5.1.2 priestorové plánovanie**

**a**

**odvetvové a prierezové ekonomiky**

**ŠO 3.3.11 odvetvové a prierezové ekonomiky**

**v akademickom roku 2016/2017**

**na Slovenskej technickej univerzite v Bratislave, Ústave manažmentu**

**Forma štúdia**

denná / externá

**Stupeň štúdia**

tretí

**Štandardná dĺžka štúdia**

3 roky / 5 rokov

**Udelený akademický titul po absolvovaní študijného programu**

PhD.

**Jazyk, v ktorom sa má študijný program uskutočňovať**

|  |  |  |  |  |
| --- | --- | --- | --- | --- |
| **ID** | **Názov ŠP** | **Forma štúdia** | **Štandardná dĺžka štúdia** | **Jazyk uskutočňovania** |
| 104572 | priestorové plánovanie | denná | 3 | AJ |
| 11019 | priestorové plánovanie | denná | 3 | SJ, AJ |
| 11020 | priestorové plánovanie | externá | 5 | SJ, AJ |
| 23330 | odvetvové a prierezové ekonomiky | externá | 5 | SJ, AJ |

V súlade s § 57 zákona č. 131/2002 Z. z. o vysokých školách a o zmene a doplnení niektorých zákonov (ďalej len „zákon“) ako aj  čl. 4 vnútorného predpisu č. 5/2013 Pravidlá a podmienky prijímania na štúdium študijných programov prvého, druhého a tretieho stupňa na Slovenskej technickej univerzite v  Bratislave sa určujú ďalšie podmienky prijímania na doktorandské štúdium študijných programov (ďalej len ŠP) odvetvové a prierezové ekonomiky a priestorové plánovanie realizovaných na Slovenskej technickej univerzite v Bratislave, Ústave manažmentu (ďalej len ÚM STU) v akademickom roku 2016/2017:

1. Počet uchádzačov, ktorý plánuje ÚM STU prijať na štúdium
2. Termín podania prihlášok na štúdium a povinné doklady k prihláške
3. Forma a rámcový obsah prijímacej skúšky
4. Termín a spôsob overovania splnenia podmienok prijatia na štúdium a vyhodnocovania výsledkov prijímacej skúšky
5. **Počet uchádzačov, ktorý plánuje ÚM STU prijať na štúdium ŠP**

V akademickom roku 2016/2017 plánuje Slovenská technická univerzita v Bratislave, Ústav manažmentu, prijať uchádzačov po splnení podmienok na štúdium študijných programov:

|  |  |  |  |  |  |
| --- | --- | --- | --- | --- | --- |
| **ID** | **Názov ŠP** | **Forma štúdia** | **Štandardná dĺžka štúdia** | **Jazyk uskutočňovania** | **Predpokladaný**  **počet**  **uchádzačov** |
| 104572 | priestorové plánovanie | denná | 3 | AJ | 4 |
| 11019 | priestorové plánovanie | denná | 3 | SJ, AJ | 6 |
| 11020 | priestorové plánovanie | externá | 5 | SJ, AJ | 5 |
| 23330 | odvetvové a prierezové ekonomiky | externá | 5 | SJ, AJ | 5 |

**Základnou podmienkou prijatia na štúdium** doktorandského ŠP je získanie vysokoškolského vzdelania druhého stupňa.

**Ďalšou podmienkou prijatia na štúdium** ŠP priestorové plánovanie a odvetvové a prierezové ekonomiky je úspešné absolvovanie prijímacej skúšky a zaplatenie poplatku za materiálne zabezpečenie prijímacieho konania.

Prijímacieho konania sa môžu zúčastniť uchádzači o štúdium doktorandského ŠP priestorové plánovanie v dennej a externej forme a ŠP odvetvové a prierezové ekonomiky v externej forme, ktorí sa prihlásili na témy dizertačných prác vypísané ÚM STU. Pre každú z vypísaných tém je určený školiteľ. Uchádzač o štúdium doktorandského ŠP sa prihlási jednou prihláškou na jednu z vypísaných tém.

1. **Termín podania prihlášok na štúdium a povinné doklady k prihláške**
2. Prihlášky na štúdium sa podávajú na adresu: Slovenská technická univerzita, Ústav manažmentu, študijné oddelenie, Vazovova 5, 812 43 Bratislava **do 31.5.2016** **(vrátane).**
3. Uchádzači o štúdium doktorandských ŠP vyplnia prihlášku v elektronickej forme prostredníctvom akademického informačného systému (ďalej len „AIS“) na stránke http://is.stuba.sk/?lang=sk **Elektronická prihláška na štúdium na STU.** Elektronická prihláška musí byť z AISu vytlačená, uchádzačom vlastnoručne podpísaná a doručená na adresu uvedenú v ods. 1 tohto bodu. Uchádzač môže doručiť aj písomnú „**Prihlášku na štúdium VŠ**“ vyplnenú mimo AIS na tlačive predpísanom MŠVVaŠ SR. Odoslanie prihlášky na adresu uvedenú v ods. 1 spolu s požadovanými prílohami v ods. 3) je nevyhnutnou podmienkou pre úspešne podanie prihlášky na štúdium na ÚM STU.
4. Povinné doklady k prihláške
   * originál dokladu o zaplatení poplatku za materiálne zabezpečenie prijímacieho konania (ústrižok šeku, prevodný príkaz banke, resp. výpis z účtu, z ktorého musí byť jasné priezvisko a meno uchádzača, za ktorého bol poplatok uhradený)
   * štruktúrovaný životopis a motivačný list podpísaný uchádzačom
   * rámcový projekt k téme  dizertačnej práce
   * zoznam publikovaných i nepublikovaných prác uchádzača, odborné posudky o týchto prácach
   * overená kópia vysvedčenia o štátnej skúške
   * overená kópia vysokoškolského diplomu
   * overená kópia dodatku k diplomu alebo overená kópia výpisu o absolvovaných predmetoch a vykonaných skúškach
   * overená kópia dokladu o vykonanej štátnej skúške z cudzieho jazyka, príp. o absolvovaných testoch (iba v prípade, že ju uchádzač absolvoval, inak nie je podmienkou)

*(u absolventov STU overená kópia uvedených dokladov nie je podmienkou, overenie platí iba pre uchádzačov mimo STU).*

* + údaje o výsledkoch predchádzajúceho štúdia pre uchádzačov, ktorí boli alebo sú študentmi Ing. štúdia na ÚM STU, doplní študijné oddelenie ÚM STU.
  + v prípade ak uchádzači absolvovali štúdium v zahraničí, v zmysle [vyhlášky MŠ SR 238/2005 Z. z. o postupe pri uznávaní dokladov o vzdelaní](http://www.mtf.stuba.sk/docs/doc/uchadzac/2010/2005_238_uznavanie_dokladov.pdf), doložia k prihláške rozhodnutie o uznaní dokladu o vzdelaní vydaného zahraničnou vysokou školou
  + V prípade, že prihláška nebude obsahovať všetky údaje alebo nebudú k prihláške priložené všetky požadované doklady uvedené v tomto bode, ÚM STU je oprávnený písomne vyzvať uchádzačov na odstránenie nedostatkov prihlášky a doplnenie chýbajúcich dokladov v určenom termíne. Ak uchádzači túto povinnosť v  stanovenom termíne nesplnia, bude im doručené rozhodnutie o neprijatí na štúdium ŠP pre nesplnenie podmienok prijatia na štúdium.
  + Uchádzači so špecifickými potrebami predkladajú spolu s prihláškou žiadosť na účely vyhodnotenia ich špecifických potrieb a určenia rozsahu podporných služieb pre prijímacie konanie v zmysle Smernice rektora číslo 5/2013-SR, ktorá je uvedená na <http://www.stuba.sk/sk/studentov/studenti-a-uchadzaci-so-specifickymi-potrebami.html?page_id=6717> z dôvodov vytvorenia primeraných podmienok pre absolvovanie prijímacej skúšky zo strany STU. Uchádzačom so špecifickými potrebami sa na ich žiadosť na základe vyhodnotenia ich špecifických potrieb určí forma prijímacej skúšky a spôsob jej vykonania s prihliadnutím na ich špecifické potreby.

1. **Forma a rámcový obsah prijímacej skúšky**

Súčasťou prijímacieho konania na štúdium doktorandského ŠP je prijímacia skúška. Uchádzači budú pozvaní na prijímaciu skúšku najneskôr dva týždne pred jej konaním doporučeným listom.

Úlohou prijímacej skúšky je overiť schopnosti uchádzačov o štúdium. Hlavnou časťou prijímacej skúšky je ústny pohovor a prezentácia riešenia problému v dizertačnej práci. Overovanie vedomostí a poznatkov prostredníctvom prijímacej skúšky je z predmetov inžinierskeho alebo magisterského študijného programu súvisiacich so zvoleným doktorandským študijným programom a vybranou témou dizertačnej práce. Cieľom prijímacej skúšky je zistenie predpokladov uchádzačov pre samostatnú teoretickú a tvorivú činnosť v oblasti vedy a techniky alebo umenia a zistenie zodpovedajúcej úrovne ich odborných znalostí.

**Rámcový obsah prijímacej skúšky**

* + teoreticko-odborná rozprava k vybranej téme dizertačnej práce
  + zistenie jazykových schopností uchádzača z anglického jazyka (v rámci teoreticko-odbornej rozpravy k vybranej téme dizertačnej práce)

1. **Termín a spôsob overovania splnenia podmienok prijatia na štúdium a vyhodnocovania výsledkov prijímacej skúšky**

Termín prijímacej skúšky v ŠP PP: **6.7.2016**

Termín prijímacej skúšky v ŠP OPE: **7.7.2016**

Vyhodnocovanie výsledkov prijímacieho konania posudzuje prijímacia komisia, ktorú menuje rektor STU. Termín zasadnutia prijímacej komisie je **8. 7. 2016.** Prijímacia komisiahodnotí splnenie požadovaných kritérií prijímacej skúšky na neverejnom zasadnutí, ktorými sú:

* teoreticko-odborné schopnosti a predispozície k vedeckej práci a celková odborná úroveň, ktorú preukázal pri rozprave k vybranej téme dizertačnej práce – 0-30 b
* úroveň jazykových znalostí – 0-20 b
* rozsah a kvalita publikačnej činnosti –– (napr. publikovanie v odbornom časopise, účasť na medzinárodnom podujatí, príspevok v zborníku …) – 0-20 b
* výsledky v súťažiach študentských vedeckých a odborných prác – 0-20 b
* účasť na zahraničnej študentskej mobilite (Sokrates/Erasmus, Leonardo da Vinci), účasť na študentských workshopoch, letnej škole – 0-10 b

Uchádzači, ktorí nepreukážu splnenie základnej podmienky prijatia na štúdium v čase overovania splnenia podmienok na prijatie, môžu byť na štúdium prijatí podmienečne s tým, že sú povinní preukázať splnenie základnej podmienky prijatia na štúdium najneskôr v deň určený na zápis na štúdium.

Zoznam prijatých uchádzačov (podľa poradia sumárneho bodového hodnotenia obsahujúceho body za prijímaciu skúšku) bude zverejnený na webovej stránke Slovenskej technickej univerzity v Bratislave, Ústavu manažmentu. Rozhodnutia o výsledku prijímacieho konania sa uchádzačom doručia v písomnej forme do vlastných rúk do 30 dní od termínu overenia splnenia podmienok prijatia na štúdium, t. j. dňa zasadnutia prijímacej komisie.

Uchádzačom, ktorých miesto pobytu nie je známe, sa doručuje vyvesením na úradnej výveske Ústavu manažmentu počas 15 dní. Posledný deň tejto lehoty sa považuje za deň doručenia.

Uchádzači môžu podať žiadosť o preskúmanie rozhodnutia o výsledku prijímacieho konania do ôsmich dní odo dňa jeho doručenia rektorovi STU. Žiadosť sa podáva na adresu: Slovenská technická univerzita, Ústav manažmentu, študijné oddelenie, Vazovova 5, 812 43 Bratislava.

Rektor STU môže vyhlásiť 2. kolo prijímacieho konania v prípade, že nebude naplnený počet prijatých uchádzačov na študijné programy priestorové plánovanie a odvetvové a prierezové ekonomiky v zmysle bodu 1 týchto podmienok. Termíny na podanie prihlášky a konania prijímacej skúšky budú zverejnené na webovej stránke Slovenskej technickej univerzity v Bratislave, Ústavu manažmentu, nasledovne:

* termín podania prihlášky: do 25.7.2016 **(vrátane)**
* termín prijímacej skúšky a zasadnutia prijímacej komisie: 24.8.2016.

1. Ďalšie podmienky prijímaniana štúdium doktorandských študijných programov priestorové plánovanie a odvetvové a prierezové ekonomiky v akademickom roku 2016/2017 na Slovenskej technickej univerzite v Bratislave, Ústave manažmentu, nadobúdajú platnosť a účinnosť dňom schválenia v AS STU v Bratislave.

V Bratislave ..............................

prof. Ing. Ján Híveš, PhD. prof. Ing. Robert Redhammer, PhD.

predseda AS STU rektor STU